2008 m. Didžiosios Britanijos Grand Prix

2008 m. Didžiosios Britanijos Grand Prix – 9-tasis 2008 m. sezono Formulės 1 Grand Prix (GP), kuris vyko liepos 4-6 d. Sliverstone trasoje, kuri yra Silverstono kaime Anglijoje (JK).

Prieš Grand Prix 
Birželio 24 d. bolidų bandymų Silverstone metu greičiausias buvo Ferrari komandos lenktynininkas Felipe Massa. Brazilas geriausią dienos ratą įveikė per 1 min. 20,188 sek. Antras buvo Heikki Kovalainen (McLaren, 1:20.477), trečias – lenkas Robert Kubica (BMW-Sauber, 1:20.995).

Birželio 25 d. bolidų bandymų Silverstone metu greičiausias buvo McLaren lenktynininkas Heikki Kovalainen. Geriausias suomio rezultatas – 1 min. 20,015 sek. Tai kiek geriau, nei vakar pavyko Ferrari pilotui Felipe Massai, žiedą apsukusiam per 1 min. 20,188 sek. Antras liko Jarno Trulli (1:20.391, Toyota), trečias – Nico Rosberg (1:20.624, Williams).

Bandymai vyko dangui apsitraukus debesimis. Praėjo trumpalaikis lietus, trasa džiuvo lėtai. Dėl stiprių vėjo gūsių Force India lenktynininkas italas Giancarlo Fisichella Becketts posūkyje nesuvaldė bolido ir trenkėsi į apsauginę sienelę. Pilotą teko gabenti į medicinos centrą, kuriame sužeidimų sportininkui nebuvo nustatyta.

Birželio 26 d. bandymų metu geriausią rezultatą pasiekė McLaren lenktynininkas  Lewis Hamilton (1:19.170), antras - Timo Glock (1:19.815, Toyota), trečias - Kimi Räikkönen (Ferrari).

Liepos 3 d. Ferrari pilotas Kimi Räikkönen patvirtino, kad bolido ratus vyksiančio Didžiosios Britanijos GP lenktynių savaitgalio metu suks naujas variklis
. Vieneriose lenktynėse naudotas agregatas kelė komandos susirūpinimą, nes šis galėjo būti pažeistas dėl Prancūzijos GP varžybų metu lūžusio išmetamojo vamzdžio. Lenktynėse dalyvaujantys lenktynininkai privalo vieną variklį naudoti bent du lenktynių savaitgalius iš eilės, tačiau nuo šių metų sezono leidžiamas vienas išimtinis variklio keitimas.

Liepos 4 d. BBC pranešė jog 2010 m. Didžiosios Britanijos GP bus surengtas Donington Park trasoje. Tai patvirtino ir FIA.

Orų prognozė 
Savaitgalis numatomas vėsus, vėjuotas ir greičiausiai lis.
Prognozuojama, kad penktadienį oras sušils iki 19 °C, bus saulėta, lietaus tikimybė apie 10 %. Šeštadienį oras pablogės, oro temperatūra apie 16 °C, pūs stiprus vėjas. Numatomas lietus (tikimybė apie 60 %).
Lenktynių dieną (sekmadienį) numatomas lietus, bet jau ne toks stiprus kaip šeštadienį. Oro temperatūra – apie 16 °C, lietaus tikimybė apie 60 %.

Prancūzijos GP tvarkaraštis

Penktadienio treniruotės

Pirmoji dalis 
Pirmojoje dalyje greičiausiai ratą apvažiavo Ferrari atstovas Felipe Massa (1:19.575). Brazilas vėliau savo bolidą sudaužė paslydęs ant Renault komandos pioto Fernando Alonso sugedusio bolido išlietos tepalo dėmės ir atsitrenkęs į apsauginę sienelę. 2 ir 3 vietas užėmė abu McLaren komandos lenktynininkai Lewis Hamilton (1:19.587) ir Heikki Kovalainen (1:19.623).

Antroji dalis 
Antrojoje dalyje greičiausiai ratą apvažiavo McLaren pilotas Heikki Kovalainen (1:19.989). Puikiai treniruotėse pasirodė Red Bull Racing komandos atstovai. Mark Webber (1:20.520)ir David Coulthard (1:20.543) užėmė atitinkamai antrąją ir ketvirtąją vietas. Trečias geriausias rezultatas (1:20.543) atiteko Lewis Hamilton iš McLaren. Pirmosios dalies lyderis ir joje patyręs avariją Felipe Massa liko 8-tas (1:20.943).

Šeštadienio treniruotės 
Paskutinėse treniruotėse prieš kvalifikaciją greičiausias buvo Renault ekipos pilotas ispanas Fernando Alonso (laikas 1:20.740). Ryte trasą buvo sudrėkinęs lietus, tačiau per treniruotes trasa sparčiai džiuvo. Antras šeštadienį buvo Mark'as Webber'is (1:20.988), o po jo sekė suomis Heikki Kovalainen'as (1:21.266).

Kvalifikacija 
Puikiai pasirodęs 3 kvalifikacijos dalyje pirmąją pole poziciją karjeroje pelnė McLaren narys Heikki Kovalainen'as. Visus nustebino antrą vietą pelnęs australas Mark Webber'is. Ferrari atstovas suomis Kimi Raikkonen'as pelnė trečią starto vietą.

Lenktynės 
Lenktynėse pergalę iškovojo McLaren lenktynininkas Lewis Hamilton. Šlapioje trasoje sužibėjo antrąją vietą užėmęs BMW Sauber atstovas Nick Heidfeld bei trečiąją vietą iškovojęs Honda atstovas Rubens Barrichello, kuris pasinaudojo puikia komandos taktika drėgnom lenktynėm..

Kita 
 Pirmoji pole pozicija: Heikki Kovalainen
 Pirmasis startas išpirmos eilės: Red Bull Racing
 Hamilton'o pergalė šiame GP buvo pirmoji anglo piloto pergalė Didžiosios Britanijos Grand Prix per 8 metus.
 Rubens Barrichello pirmasis podiumas nuo 2005 m. JAV Grand Prix ir Honda ekipos pirmasis podiumas nuo 2006 m. Brazilijos Grand Prix.
 Šiose lenktynėse Kimi Raikkonen'as pasiekė greičiausią ratą. Tai jis padarė jau šeštas lenktynes iš eilės ir nuo absoliutaus Alberto Ascari rekordo (pasiekto 1952-1953 m.) jam trūksta dar vieno greičiausio rato iš eilės.

Išnašos

Nuorodos 

 2008 FORMULA 1 SANTANDER BRITISH GRAND PRIX
 Didžiosios Britanijos GP: greičiausieji ratai

Formulės 1 Grand Prix